Περιστερά Θεσσαλονίκης

Η Περιστερά είναι χωριό και έδρα κοινότητας του δήμου Θέρμης στη Μακεδονία. Ο πληθυσμός της ανέρχεται σε 770 (2011) κατοίκους και είναι χτισμένη στους νοτιοανατολικούς πρόποδες του Χορτιάτη στα 570 μέτρα.

Πρόκειται για ένα πολύ παλιό χωριό, γνωστό για την εκκλησία του Αγίου Ανδρέα, την αρχαιότερη εκκλησία στην Ελλάδα, κτισμένη το 871, κτίσμα του οσίου Ευθυμίου του Νέου (9ος αιώνας). Σε όλη τη διάρκεια της τουρκοκρατίας υπαγόταν διοικητικά στο ναχιγιέ του Παζαργκιάχ (σημερινή Απολλωνία Θεσσαλονίκης) και ήταν ένα από τα χωριά που παρήγαγαν ξυλοκάρβουνο για τα μεταλλεία των Σιδηροκαυσίων.
 
Το 1821 συμμετείχε στην επανάσταση της Χαλκιδικής και καταστράφηκε ολοκληρωτικά από τους Τούρκους. Σημαντικοί αγωνιστές του 1821 από την Περιστερά ήταν ο Τριαντάφυλλος Αγοραστού, ο Αναστάσιος Παναγιώτου, ο Κυπαρίσσης Αθανασίου και ο Ιωάννης Γεωργίου, οι οποίοι πήραν μέρος σε πολλές μάχες στη νότια Ελλάδα.

Παραπομπές

Σημειώσεις

Εξωτερικοί σύνδεσμοι 
 Ο τόπος μας "Περιστερά Θεσσαλονίκης" στο https://www.youtube.com/.
 Ο Ιερός Ναός του Αγίου Ανδρέα στην Περιστερά Θεσσαλονίκης από τον ιστότοπο https://www.pemptousia.gr/.

Δήμος Θέρμης
Χωριά του νομού Θεσσαλονίκης
Δήμος Θέρμης
Χωριά του νομού Θεσσαλονίκης